A BIZOTTSÁG 2332/2002/EK RENDELETE
(2002. december 23.)
a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló 2535/2001/EK rendelet helyesbítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 509/2002/EK bizottsági rendelettel[1] módosított, a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre[2] és különösen annak 26. cikke (3) bekezdésére és 29. cikke (1) bekezdésére,
mivel:
(1) A legutóbb az 1667/2002/EK rendelettel[3] módosított 2535/2001/EK bizottsági rendelet[4] I.B. mellékletében szereplő egyes kontingensek alá tartozó termékek megnevezése zavarhoz vezethet. Ennek elkerülése, illetve valamennyi kontingens egységes alkalmazásának biztosítása érdekében ezt a mellékletet helyesbíteni kell.
(2) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
A 2535/2001/EK rendelet I. mellékletének B. részét e rendelet mellékletével összhangban helyesbítik.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. december 23-án.